Palićko jezero

Palićko jezero se nalazi na oko 10 km od Subotice i predstavlja veoma važan turistički centar Vojvodine. Postoje legende koje kažu da je jezero ostatak Panonskog mora, ali da je ono nastalo od suza pastira Pavla koji je tu napasao svoje stado.

Još se krajem XVIII veka znalo da jezerska voda i mulj imaju lekovita svojstva. Osim na lečenje, koštanih i kožnih obolenja, posetoci su na Palić dolazili i zbog izuzetno bogate ponude zabave.

Danas je ovo mesto dobro posećena turističa destinacija Srbije.

Obedska bara

U jugoistočnom Sremu, iz reku Savu, između sela Kupinovo,Obrež i Grabovci, nalazi se močvarno-šumski kompleks Obedska bara, svetski poznat prirodni rezervat ptica.

Najveću vrednost područja čini autentičan splet mrtvaja, bara, močvarne vegetacije, vlažnih livada i šuma u kojima obitavaju retke, ugrožene vrste sisara, riba, vodozemaca, gmizavaca, insekata i ptica.

Ova neverovatna vodena površina predstavlja ostatak meandra starog korita reke Save, a oko nje, kroz staru hrastovu šumu vodi kružna edukativna staza sa koje se u pratnji vodiča mogu posmatrati barska staništa sa pticama močvaricama, stare šuma hrasta lužnjaka, retke i lekovite biljne vrste.

U neposrednoj blizini su kulturno-istorijski spomenici Tvrđava Kupinik i crkve Majke Angeline i Svetog Luke.

Deliblatska peščara

Ova peščara u južnom Banatu je jedinstvena u Evropi. Deliblatska peščara je bogata retkim vrstama biljaka, koje se ne mogu naći nigde drugde u našoj zemlji, a neke i u svetu, a dom je i velikom broju retkih i ugroženih vrsta ptica.

Ovo odručje je proglašeno Najznačajnijim staništem ptica u Evropi.

Deliblatska peščara je nastala od silikatno-karbonatnog peska, plavina banatskih reka i nanosa Dunava, koje su vetrovi ledenog doba, sa njihovih obala razneli u pravcu SZ i zasuli prethodno formirani lesni plato.

Bač

Gradić na obali Dunava pravi je kulturno-istorijski biser, ali ima šta da ponudi i onima koji žele da leškare na plaži i da se dobro opuste.

Ovde se može videti tvrđava, najstarije srednjovekovno utvrđenjeu Vojvodini, koju je u 14. veku podigao ugarski kralj Karlo Anžujski, tu je i manastir Bođani iz 15. veka okružen prelepim parkom, sa izvorom koji, prema legendi, leči bolesne oči.

Obavezno treba posetiti i Franjevački samostan kojem su temelje postavili pripadnici viteško – monaškog reda Vitezovi Svetog Groba Jerusalimskog, koji su se borili u krstaškim ratovima još u 12. veku, kao i tursko kupatilo – hamam, vredno svedočanstvo o vremenu osmanske okupacije Vojvodine.

Nedaleko od Bača, pored sela Vajska, prostire se jezero Provala, najdublje u Vojvodini, sa odlično uređenom peščanom plažom.

Bara Zasavica

Bara Zasavica je 1977. godine stavljena pod zaštitu države kao Specijalni rezervat prirode Zasavica i kao takva se smatra Prirodnim dobrom od izuzetnog značaja, odnosno prve kategorije. U blizini Mačvanske Mitrovice, stanište je velikog broja ptica, riba i drugih životinja.

Samo u Zasavici i nigde drugde na svetu živi vrsta ribe umbra, a od 2004. godine i porodica dabrova, kojih nema više nigde u Srbiji.

Zasavica je popularna turistička destinacija zbog odmor, rekreacije, plovidbe, osmatranja i proučavanje prirode.

Karađorđevo

Davne 1885. godine, predstavnici austrougarske monarhije osnovali su ergelu “Zobnatica” u Karađorđevu, selu pored Bačke Palanke, koje je steklo slavu u vreme vladavine Josipa Broza Tita, u čijoj su rezidenciji sagrađenoj na velikom imanju pored uzgajivačnice konja, boravili najmoćniji svetski vladari.

U poseti mu je bila i britanska kraljica Elizabeta, velika ljubiteljka konjičkog sporta, a mnogi predsednici i monarsi išli su s Titom u lov po obližnjim bagremovim i hrastovim šumama.

Danas je Karađorđevo specijalni rezervat prirode, gde se za posetioce organizuju ture lova i ribolova, jahanje konja iz čuvene ergele, vožnja fijakerom (zimi saonicama), plovidba čamcem kroz dunavske rukavce, a u Lovačkom centru mogu isprobati razne specijalitete od divljači.

Belocrkvanska jezera

Bela Crkva se nalazi u Južnom Banatu, a uz sam grad smeštena su i Belocrkvanska jezera, koja predstavljaju jedinstvenu turističku ponudu u Vojvodini.

Sva jezera su nastala ekploatacijom šljunka i sva su različite dubine i veličine.

To su kristalno čista jezera, ukupne površina 150 hektara, nastala eksploatacijom šljunka u industrijske svrhe sa dna Panonskog basena.

Kanjiža

Zahvaljujući blagotvornoj termalnoj vodi i banjskom centru izgrađenom 1913. godine, Kanjiža ima dugu turističku tradiciju, ali ovde ne dolaze samo oni kojima je potrebno lečenje i rehabilitacija, već i sportisti, rekreativci i ljudi željni opuštanja koje pruža odlično opremljeni velens centar.

No, ovaj grad na Tisi nudi još mnogo zanimljivih sadržaja.

To je, pre svega, Regionalni kreativni atelje, a oni koji posete ovaj kraj mogu se upoznati s mađarskom tradicijom u Totovom Selu, ličkim nasleđem u Velebitu, istorijom života na selu u Malim Pijacama, ili posetiti jedinu preostalu vetrenjaču u ovom kraju – “Bajus” u Oromu.

Kako su vojvođanska mesta dobila nazive